цяло. Интересът на Съюза бе определен въз основа на оценка на всички различни засегнати интереси, в това число тези на промишлеността на Съюза, на доставчиците на суровини в Съюза, на вносителите и на ползвателите.
 (200)
 Следва да се припомни, че при първоначалните разследвания бе преценено, че приемането на мерки не е в противоречие с интереса на Съюза.
 (201)
 На всички заинтересовани страни беше предоставена възможност да изразят становищата си в съответствие с член 31, параграф 2 от основния регламент.
 (202)
 Въз основа на това Комисията проучи дали въпреки заключението, че има вероятност за повторно възникване на субсидирането и на вредата, не са налице убедителни аргументи, които биха довели до заключението, че запазването на съществуващите мерки няма да е в интерес на Съюза.
 5.1. Интерес на промишлеността на Съюза
 (203)
 Продължаването на срока на действие на изравнителните мерки, приложими по отношение на вноса от Индия, би помогнало на промишлеността на Съюза да продължи с осъществяваните понастоящем инвестиции, най-вече свързаните с „Европейската стратегия за пластмасите“, и по-специално в областта на рециклирания PET. Продължаването на срока на действие на мерките би допринесло също така за укрепване на наскоро подобрилото се икономическо състояние на промишлеността на Съюза, тъй като ще помогне да се избегне възможността промишлеността на Съюза да бъде изложена на въздействието на значителни обеми субсидиран внос от Индия, който да подбива продажните цени на промишлеността на Съюза.
 (204)
 Съответно бе направено заключението, че запазването на изравнителните мерки срещу Индия ще бъде в интерес на промишлеността на Съюза.
 5.2. Интерес на доставчиците на суровини в Съюза
 (205)
 Основната суровина за производството на продукта, предмет на прегледа, е пречистена терефталова киселина (PTA). Един доставчик на суровина оказа съдействие при разследването, като представи попълнен въпросник. Той изрази подкрепа за продължаването на срока на действие на мерките.
 (206)
 Разумно е да се допусне, че предвид употребата на PTA единствено за производство на PET в Съюза, производителите на PTA са зависими до голяма степен от сектора на PET.
 5.3. Интерес на вносителите, търговците и ползвателите
 (207)
 Нито един от несвързаните вносители, търговци и/или ползватели не отговори на въпросника в рамките на настоящия преглед. Седемнадесет несвързани вносители/ползватели и едно сдружение на ползватели се противопоставиха на продължаването на срока на действие на мерките с аргумента, че с тях ще се ограничи предлагането на PET на нормални пазарни цени и ще се навреди на конкурентоспособността на промишлеността надолу по веригата, в която работят много повече хора, отколкото в сектора на PET в Съюза. Те заявиха, че производството на PET в ЕС не е достатъчно и че вносът на PET от други трети държави е бил ограничен, а именно вносът от Корея и Индонезия, който отчасти се пренасочва към Япония след налагането на антидъмпингови мерки върху PET от страна на Китай през декември 2017 г.
 (208)
 След разгласяването няколко заинтересовани страни повториха твърдението си, че ползвателите надолу по веригата се нуждаят от гъвкавост при снабдяването с материали от различни източници, че производството на РЕТ в ЕС не е достатъчно и че както бе посочено и в съображение 132, обемът на вноса